Symfoni nr. 5 (Beethoven)

:*Må ikke forveksles med Beethovens klaverkonsert nr 5 i ess-dur, op. 73, også kalt [[Keiserkonserten]]*

***Symfoni nr. 5''' i c-moll op. 67''  også kjent som ***Skjebnesymfonien**'' er en [[symfoni]] av [[Ludwig van Beethoven]] fra 1808. Det en av de mest kjente komposisjoner både i [[wienerklassisisme]]n og i vestlig kunstmusikk, den såkalte [[klassisk musikk|klassiske musikken]]. Navnet ''Skjebnesymfonien'' skriver seg fra Beethovens biograf [[Anton Schindler]].

Symfonien ble skrevet i perioden 1804–1808, og hadde premiere i [[22. desember]] [[1808]] i [[Theater an der Wien]]. Den består av fire [[Sats (musikkstykke)|satser]], en åpnings-[[Sonatesatsform|sonate]], en [[andante]], en hurtig [[scherzo]] som leder opp til den avsluttende finalen i sonateform. Selv om [[urfremføring]]en gikk litt tungt, oppnådde symfonien snart en stor anerkjennelse, og [[E.T.A. Hoffmann]] beskrev denne i [[Allgemeine Musikalische Zeitung]] som «et av tidens viktigste verk».

== Historie ==
=== Arbeid ===
Prosessen bak symfonien strakk seg helt fra de første skissene Beethoven laget etter å ha fullført sin [[Eroica|tredje symfoni, Eroica]]. Men dette arbeidet ble avbrutt for fullføringen av annet arbeide, blant annet sin eneste opera ''[[Fidelio]]'', pianosonaten ''Appassionata'' (Pianosonate nr. 23 i F-moll), de tre strykekvartettene ''Razumovsky'' (nr. 7 – 9, opus 59), fiolinkonsert i D-dur (opus 61), den fjerde pianokonserten, den fjerde symfoni og Messe i C-dur. Det avsluttende arbeidet med den femte symfonien fant sted i årene 1807–1808, parallelt med at han arbeidet med den sjette symfonien som hadde urframføring samtidig med den femte.

Beethoven var på denne tiden i midten av trettiårene og begynte å bli plaget av en tiltakende [[døvhet]]. I tillegg var dette en tid med stor politisk uro i Wien, og preget av de pågående [[Napoleonskrigene]] hvor byen ble okkupert av [[Napoleon]]s tropper i 1805.

=== Premieren ===

Den femte symfonien ble urfremført 22. desember 1808 under en meget lang konsert i [[Theater an der Wien]], og denne inneholdt utelukkende urfremføringer av Beethovens nye verker og ble dirigert av Beethoven selv. Konserten varte i mer enn fire timer og de to symfoniene som sto på programmet ble spilt i omvendt rekkefølge, ved at konserten åpnet med den sjette, og den femte ble spilte i den siste halvdelen. Programmet:
# Sjette symfoni
# Arie: «Ah, perfido», Op. 65
# Gloria-satsen fra Messe i C-dur
# Pianokonsert nr 4, spilt av Beethoven selv
# ''(Pause)''
# Femte symfoni
# Sanctus og Benedictus-satsene fra Messe i C-dur
# En solo pianoimprovisasjon, spilt av Beethoven
# Koralfantasi

=== Mottakelse ===
Urfremføringen  var under krevende omstendigheter, og dette kan ha vært en årsak til at det kom så lite umiddelbar reaksjon på fremføringene. Orkesteret hadde bare hatt en prøve på symfonien før konserten, og spilte den ikke særlig bra. På et sted i programmet, stoppet Beethoven konserten etter at det var gjort en feil, og de tok stykket, Koralfantasien, fra begynnelsen igjen. Auditoriet var svært kaldt og publikum ble utslitt av det lange programmet.

Men halvannet år senere hadde [[E.T.A. Hoffmann]] en lengre artikkel i [[Allgemeine Musikalische Zeitung]] hvor den femte symfonien fikk en svært god omtale. Dette ble fulgt opp i et lengre [[essay]] han skrev i 1813.

Symfonien fikk snart status som et stykke som en måtte ha i repertoaret. Symfonien ble spilt på innvielsekonserten til en rekke orkestre. Symfonien har hatt en stor innflytelse på senere komponister og musikkritikere, og inspirert særlig komponister som [[Johannes Brahms]], [[Pjotr Tsjajkovskij]] (særlig hans fjerde symfoni), [[Anton Bruckner]], [[Gustav Mahler]] og [[Hector Berlioz]]. Den femte symfonien står sammen med hans tredje ([[Eroica]]) og [[Symfoni nr. 9 (Beethoven)|niende]] som de mest banebrytende av hans komposisjoner.

== Oppbygging ==

En vanlig oppsetning av symfonien tar vanligvis rundt 30 minutter. Hovedtemaet i første sats gjentas stadig. Det er mye dynamiske kontraster i stykket.

=== Første sats - Allegro con brio ===
Satsen har benevnelsen ''Allegro con brio'' ([[italiensk]]: «hurtig med liv/ildfullt») og er i [[sonatesatsform]]. Den åpnet med det kjente [[Motiv (musikk)|motivet]], men det er mye debatt i hvilket tempo disse fire tonene skal spilles i. Noen holder det i strengt [[allegro]]-tempo, mens andre tar seg friheten til å spille det tyngre og noe langsommere, særlig mot den siste av de fire tonene, på bakgrunn av [[fermate]]-markeringen («hviletegn») over denne.

Satsen, og dermed også symfonien, starter med de to kraftige [[Frase (musikk)|frasene]] i fortissimo («sterkt») med det kjente motivet. Etter disse fire [[Taktart|taktene]], tok Beethoven i bruk etterligninger og andre versjoner av dette motivet og slik utvidet bruken av det, og disse sekvensielle gjentakelsene går over i hverandre med rytmisk regularitet slik at det framstår som en helhetlig melodi. Etter en kort ny fortissimo-overgang, spilt av valthorn, blir det andre motivet introdusert. Dette er i [[ess-dur]], og er mer lyrisk hvor det kjente hovedmotivet kommer tilbake i et stryker-arrangement, før avslutningen av dette partiet som igjen basert på hovedmotivet. Den følgende seksjonen bruker [[modulering]] og ulike gjentakelser, inklusive en kort obo-solo og satsen ender med en massiv [[koda]] (italiensk: «hale»).

=== Andre sats - Andante con moto ===
Satsen har benevnelse ''Andante con moto'' («rolig, vandrende») og særlig denne satsens lange melodiske linjer gir symfonien et [[Romantisk musikk|romantisk]] preg. Den går i Ab-dur og består av to tema som varierer, og etter variasjonen følger et lengre koda, som avslutter og avrunder satsen gjennom gjentakelser og forlengede melodiske linjer.

Satsen åpner med å angi dennes tema, en melodi som spilles av bratsj og cello, akkompagnert av de to bassene. Deretter følger et nytt tema, framført av klarinett, fagott, fiolin hvor bratsj og bass spilles [[arpeggio]], videre følger en variasjon av det første teamet, og dette blir fulgt av et tredje tema, med bratsj og cello, sammen med fløyte, obo og fagott. Etter et mellomspill kommer hele orkesteret inn i fortissimo, med en rekke [[crescendo]]er og en koda som avslutter satsen.

=== Tredje sats - Scherzo allegro ===
Tredjesatsen er i en ternær form, det vil si at den består av tre deler, hvor den første og siste er like. Satsen består av en [[Scherzo]] og trio. Satsen følger et tradisjonelt løp for en klassisk symfonisk tredjesats, og åpner med en scherzo, med den kontrasterende trio, for så å vende tilbake til scherzo, og så avslutte med koda. Men Beethoven skiller seg fra det tradisjonelle løpet ved at han benytter scherzo i stedet for en [[menuett]].

I denne satsen blir åpningstemaet svart med et kontrasterende tema, fremført av treblåserne, og denne sekvensen blir så gjentatt. Deretter spiller valthornene satsens hovedtema. Trioen går i [[C-dur]] og er skrevet i [[kontrapunkt]]. Da scherzo vender tilbake for siste gang, blir denne spilt [[pizzicato]] og ganske lavt.

=== Fjerde sats - Allegro ===
Fjerdesats går også i varianttonearten C-dur og påbegynnes umiddelbart etter tredjesatsen, og inneholder blant annet det samme temaet som er i denne. Satsen kan minne om en triumfmarsj.

== Instrumentering ==
Symfonien er skrevet for [[Strykeinstrument|strykere]] ([[fiolin]], [[bratsj]], [[cello]] og [[kontrabass]]), [[pikkolofløyte]] (bare fjerde sats), to [[fløyte]]r, to [[obo]]er, to [[klarinett]]er (i Bb og C), to [[fagott]]er, [[kontrafagott]]er (bare fjerde sats), to [[valthorn]] (i Eb og C), to [[trompet]]er, tre [[trombone]]r (alt, tenor og bass, bare fjerde sats) og [[pauke]] (i G-C).

== Toneart ==
Symfoniens [[toneart]] er i C-moll, og dette er en toneart som Beethoven brukte mye. Den kan karakteriseres som en «kraftig og heroisk» toneart. Tonearten er blant annet i ''Kantate ved keiser Joseph IIs død'' fra 1790, pianotrio 1-3 (op. 1) fra 1793, pianosonate nr 5 (op. 10) fra 1795-98, pianosonate nr. 8 (op. 13) [[Pathetique]] fra 1798, Stryketrio nr 4 (op. 9) fra 1798, pianokonsert nr 3 fra 1800, strykekvartett nr 4 (op. 18) fra 1800, fiolinsonate nr 7 (op. 30) fra 1802, andresats («begravelsesmarsj») fra [[Eroica|symfoni nr 3]] fra 1803, 32 variasjoner i c-moll fra 1806, ''Coriolan-overtyren'' (op. 62) fra 1807, koralfantasi (op. 80 fra 1808, scherzo-satsen fra strykekvartett nr 10 (op. 74) fra 1809 og pianosonate nr 32 (op. 111), hans siste pianosonate, fra 1822.

Ifølge forfatteren Charles Rosen symboliserer Beethovens bruk av C-moll hans kunstneriske karakter, og at denne bruken viser fram Beethoven «som en helt».

== Annen bruk ==
Både symfonien, og særlig det innledende firetoners-motivet er svært kjent og har blitt svært mye brukt i populærkulturen og i en rekke ulike musikalske sjangre, samt i film og TV.

Under [[andre verdenskrig]] brukte [[BBC]] innledningen av symfonien som introduksjon til sine nyhetssendinger. De tilsvarer [[Morsealfabetet|morse]]tegnet **V*' (tre korte, en lang) for Victory.

Det nederlandske [[progrock]] bandet [[Ekseption]] brukte i 1969 innledningen og [[koda]] til første satsen, samt utdrag fra to av Beethovens [[sonate|klaversonater]], som grunnlag for låten «The Fifth».

== Referanser ==
<references/>

== Eksterne lenker ==




* [http://www.classicalnotes.net/classics/fifth.html Presentasjon og drøfting av ulike innspillinger]
* [https://web.archive.org/web/20040605121501/http://imperial.park.org/Guests/Beethoven/5.htm En kort analyse]
* [http://www.all-about-beethoven.com/symphony5.html Beethovens femte symfoni, «Skjebnesymfonien»]  En drøfting på [http://www.all-about-beethoven.com www.all-about-beethoven.com] 
* [https://web.archive.org/web/20050906042619/http://www.kennedy-center.org/calendar/index.cfm?fuseaction=composition&composition_id=2135 Programomtale] for en framføring med National Symphony Orchestra, Washington, DC.
* [[Project Gutenberg]] har to [[MIDI]]-versjoner av Beethovens femte symfoni: [http://www.gutenberg.org/etext/117 Etext nr. 117] og [http://www.gutenberg.org/etext/156 Etext nr. 156]
* [https://web.archive.org/web/20100203083954/http://www.laco.org/performances/123/?program=1 Programomtale] for en framføring og forelesning av [[Jeffrey Kahane]] og [[Los Angeles Chamber Orchestra]].
* [http://www.youtube.com/watch?v=Si-61pmHovc En visuell analyse av femte symfoni]

===Noter===
* 
* [https://web.archive.org/web/20110807135435/http://www.musedata.org/beethoven/sym-5/ Notene i PDF-format fra MUSEDATA]
* [[Mutopia project]] har [http://www.mutopiaproject.org/cgibin/make-table.cgi?preview=1&searchingfor=Symphony+no.+5&Composer=BeethovenLv&Instrument=&Style=&timelength=1&timeunit=week&lilyversion= noter til en pianoframføring av Beethovens femte symfoni]
* [http://cantorion.org/pieces/180/Symphony_No._5 Public domain-noter] på *Cantorion.org''
* Alle notene til Beethovens femte symfoni, fra Indiana University